**[Κοτζαμπάσηδες και προεστοί]**

Αποσπάσματα από το μυθιστόρημα του Μ. Καραγάτση “Ο Κοτζάμπασης του Καστρόπυργου” σελ. 12-19, Εκδόσεις Εστία 2003

(Διασκευή)

 Ο Μίχαλος Ρούσης ήταν μοναχοπαίδι της παλιάς δυνατής οικογένειας  των Ρούσηδων. Κληρονόμησε από τον πατέρα του μεγάλη περιουσία. Ο μισός Κάστροπυργος ήταν δικός του, τόσο σε αστικά, όσο και σε αγροτικά κτήματα. Δρόμοι ολόκληροι σπίτια μέσα στην πολιτεία και χιλιάδες στρέμματα σταφίδες ελαιόδεντρα χωράφια και κήποι στην εξοχή. Ένας στρατός κολήγοι, σκλάβοι της γης, δούλευαν για να βγάζει χρήματα. Όμως ήταν καλός. Δεν μπορούσε να αρνηθεί χάρη σε άνθρωπο. Η δυστυχία τον συγκινούσε. Όχι μόνο δεν πίεσε ποτέ τους κολήγους του, αλλά έκανε ό,τι μπορούσε για ν’ ανακουφίσει τη δύσκολη θέση τους.

Έκανε πάντα την καλύτερη χρήση της εξουσίας του. Δεν εκβίασε κανέναν στην είσπραξη του χαρατσιού. Απεναντίας ευκόλυνε πολλούς φτωχούς δίνοντάς τους πίστωση. Σαν διοικητής δείχθηκε προνοητικός και διπλωμάτης. Σας δικαστής επιεικής και τίμιος.

Με τους Τούρκους τα είχε πολύ καλά. Ικανοποιούσε με πεσκέσια την πλεονεξία τους κι εκείνοι τον άφηναν ήσυχο στο καματερό του.

------

Ο Πέτρος Mοθωνίτης της πρώτος άρχοντας και κοτζάμπασης της Βατίτζας.  Ο καθαυτό τύπος του κοτζάμπαση: αυταρχικός πιεστικός, έγδυνε ως στο κόκαλο τους Βατιτζάνους.  Από μικρός είχε βάλει πρόγραμμα να προσαρτήσει όλη την περιφέρεια της Βάτιτζας  στο αρχικά μεγάλο τσιφλίκι του να μην περισσέψει στρέμμα γης σε ξένα χέρια. Να μην απομείνει Ούτε ένας Βατιτζάνος νοικοκύρης της γης και της ζωής του. Όλα και όλοι στον Μοθωνίτη. Αυτή ήταν η αρχή του. Όλα τα άψυχα ιδιοκτησία του και όλα που έχουν ψυχή στη δούλεψή του. Ένα τέτοιο πρόγραμμα δεν πετυχαίνει συχνά με τον νόμο και το καλό. Ο  Μοθωνίτης εφάρμοζε με σύστημα όλα τα πιεστικά τερτίπια της νομοθεσίας και της πραγματικής ανάγκης δανείζοντας τοκογλυφικά, εκβιάζοντας ομόλογα και παραχωρήσεις όταν όμως το μαχαίρι έφτανε στο κόκκαλο κι ο φτωχός πάνω στην απελπισία του αρνιόταν να σκύψει το κεφάλι στον νόμιμο εκβιασμό, τότε έμπαινε η βία στην πράξη.  Δηλαδή ο θρεμμένος από τον Μοθωνίτη με μπαχτσίσια (δώρα) Τούρκος.  Κι όλοι σκύβαν  το κεφάλι. Είχε τους κινδύνους της η επιχείρηση. Δύο φορές κάτι αδέσποτα βόλια σφύριξαν πλάι στο καύκαλο του κοτζάμπαση δίχως να τον πετύχουν, πράγμα που τον έκανε να προφυλάγεται και να μην τριγυρνάει μοναχός στα απόμακρα μέρη. Ούτε στιγμή όμως συλλογίστηκε να βάλει νερό στο κρασί του.  Ήταν σκληρός και πεισματάρης.

---------

Δεύτερος προεστός ήταν ο Λουκάς Πύρος Άρχοντας παρακατιανός από το Ληγούρι. Ο πατέρας ήταν γεωργός  κολήγας του  Κωνσταντή Ρούση που με την αξιοσύνη του κατάφερε από κολήγας να γίνει σιγά-σιγά κεφαλοχωρίτης κτηματίας και στο τέλος τσιφλικάς Εκείνο τον καιρό του ανελεύθερου αποκλειστικού οικονομικού συστήματος ήταν πολύ δύσκολο να εξελιχθεί ένας κολήγας σε νοικοκύρη  και ακόμα δυσκολότερο σε τσιφλικά και άρχοντα αν δεν είχε πλάτες γερές να στηριχθεί. Και φαίνεται πως ο γερο- Πυρός ανέβηκε γρήγορα τα σκαλοπάτια αυτά σκαρφαλωμένος στις πλάτες του Κωνσταντή Ρούση. Για την αιτία αυτής της υποστήριξης πολλά λεγόταν μα τίποτα δεν τα θετικά γνωστό...

Τρίτος και τελευταίος προεστός ήταν ο Μανώλης Τρούκας ο τύπος του θαλασσινού Αρβανίτη. Ήταν παράξενο πως Αρβανίτης και μάλιστα θαλασσινός έτυχε να βρεθεί προεστός σε Πολιτεία του δυτικού Μόρια.  Η ιστορία είναι ρομαντική και το 1785 ο Μανώλης Τρούκας ήταν  λοστρόμος σ’ ένα καράβι του νησιού του και έτυχε με το καράβι αυτό να ταξιδέψει από τον Ασπρόπυργο στο Λιβόρνο ο Γιωργάκης Ρούσης, ο παππούς του Μίχαλου, με την οικογένειά του. Η μεγάλη κόρη του Γιωργάκη, Ασπασία, αγάπησε παράφορα τον Υδραίο ναυτικό  και ύστερα από πολλές περιπέτειες παντρεύτηκε η αρχοντοπούλα αυτή το θαλασσινό πληβείο.

Ο Μανώλης μετά τον γάμο του εγκαταστάθηκε στον Καστρόπύργο που πήρε προίκα κτήματα πολλά. Δεν παράτησε όμως τη θάλασσα. Με τα χρήματά του έκτισε καράβια έκανε σερμαγές και σε λίγα  χρόνια έγινε πολύ πλούσιος. Στην αρχή ταξίδευε ο ίδιος. Αργότερα σαν μεγάλωσαν οι γιοι του, έβαλε αυτούς καπετάνιους στα καράβια. Κι ο ο Μάνώλης κουμάνταρε τη στεριανή περιουσία που όλο και μεγάλωνε.  Δεν θέλησε ποτέ να γίνει ποτέ κοτζάμπασης. Με τους συγγενείς της γυναίκας του κρατούσε τις καλύτερες σχέσεις και έχει μεγάλη αγάπη στον ανιψιό του τον Μίχαλο

|  |  |
| --- | --- |
| Ερωτήσεις |  |
| Με ποιους τρόπους έφτιαξαν τις περιουσίες τους οι Κοτζαμπάσηδες; |  |
| Ποιες ήταν οι σχέσεις τους με τους Τούρκους; |  |
| Ποια ήταν η θέση των απλών ανθρώπων εκείνη την εποχή; Από τι εξαρτώνταν; |  |
| Συμπεράσματα |  |